Diodotos (filosofi)

Diodotos (, ) (k. 59 eaa.) oli kreikkalais-roomalainen stoalaiseen koulukuntaan kuulunut filosofi. Hän oli Ciceron ystävä ja opettaja.

Diodotos eli suurimman osan elämästään Ciceron talossa Roomassa, opettaen tälle stoalaista filosofiaa ja erityisesti logiikkaa.Cicero: Brutus, 90. Vaikka Cicero ei koskaan omaksunutkaan stoalaisuutta täysin, hän puhui aina Diodotoksesta kiintymystä osoittaen, ja piti tätä samanveroisena muiden tuon ajan filosofien, kuten Filon Larissalainen, Antiokhos Askalonlainen ja Poseidonios, kanssa.Cicero: De Natura Deorum, i, 3.

Vanhuudessa Diodotoksesta tuli sokea, mutta hän jatkoi silti opettamista, ja Ciceron mukaan omistautui filosofialle jopa aikaisempaa sinnikkäämmin. Cicero kertoo hänen myös soittaneen lyyraa pythagoralaisten tavoin, ja hänelle luetun kirjoja sekä päivin että öin. Näin hän ei tarvinnut silmiä tehdäkseen työtään. Ciceron mukaan Diodotos piti sokeuduttuaan luentoja jopa geometriasta, antaen oppilailleen sanalliset ohjeet siitä, mistä heidän piirtämiensä suorien tuli alkaa ja mihin niiden tuli loppua.Cicero: Tusculan Disputations, v.39.

Diodotos kuoli Ciceron talossa vuonna 59 eaa. ja jätti koko omaisuutensa ystävälleen.Cicero: Epistulae ad Atticum, ii. 20.

 Lähteet 

Luokka:Antiikin kreikkalaiset filosofit
Luokka:Roomalaiset filosofit
Luokka:Stoalaiset filosofit
Luokka:Ennen ajanlaskun alkua syntyneet
Luokka:Ennen ajanlaskun alkua kuolleet